
From: “James Chandler” «idojc Chotmail.com» 
To: linguolisto Cegroups.com 

Date: Wed, 23 Feb 2000 13:52:12 GMT 
Subject: [linguo] garsono, “kelnero, servisto 


Kar amiki 


Me komprenas la objeciono kontre la existanta vorto garsono. 
Ol es sexuista e neapta por muliero (garsonino esus absurda). 


Tamen, malgre la apteso di la propozo “kelnero (« G Kellner, 
anke Kellnerin), me ne opinionas ke ni bezonas tala nova radiko, 
nam la reguloza derivuro servisto, kun sexu-distinganta formo 
servistulo, servistino, semblas tote suficanta. “kelner- mem ne 
es plu kurta kam servist-, do ofras nul avantajo, segun mea 
kompreno. 


Kordiale, James Chandler 


From: Michael Talbot-Wilson «mtw Cbirdseye.view.net.au» 
To: linguolisto Cegroups.com 
Subject: [linguo] Re: garsono, “kelnero, servisto 


Kara amiki, 


[...] 

Semblas a me ke la difero inter la Angla vorti servant ed waiter 
esas utila. Me ne povas vidar la problemo pri kelnero. Certe, me 
pensas, la Idisti qui esus “kelneri preferus to. 


Amikale, 
Michael Talbot-Wilson 


From: “richard stevenson” «rich.steven Cxtra.co.nz» 
To: linguolisto CQCeGroups.com 
Subject: [linguo] re garsono 


Garsono esas legitima Ido vorto (kun senco di tipo di servisto) e 
havas neutra genro. Do garsonino e garsonulo esas tote posibla. 
Quankam Vorigino esas ek la franca garçon, Ido ja havas 
puerulo o yunulo. Konseque, nula problemo. Tamen, pro 
“politikala korekteso” ni ne darfas uzar la defino en Pesch: - 
“employato infra-klasa qua servas en balneyo, kafe-drinkerio, 
restorerio, kontoro, apartamento”. 


Richard Stevenson. 


From: “James Chandler” «idojc Chotmail.com» 
To: linguolisto Cegroups.com 

Date: Wed, 01 Mar 2000 16:34:33 GMT 
Subject: [linguo] Re: garsono, “kelnero, servisto 


Kara sro Talbot-Wilson 

Forsan esus utila distingar angla waiter de servisto plu general. 
Ma la Ido-vorto servisto certe suficas por tradukar angla waiter, 
implikante ke aparta radiko garsono o “kelnero ne es absolute 
necesa. Me ipsa opinionas ke servisto suficus. 

Kordiale, James Chandler 

From: Michael Talbot-Wilson «mtw Cbirdseye.view.net.au» 
To: linguolisto Cegroups.com 

Subject: [linguo] Re: garsono, “kelnero, servisto 


Kara sro Chandler, 


> [...] aparta radiko garsono o “kelnero ne es absolute necesa. 
[...] 


Me konkordas ke ol ne es absolute necesa. 


Amikale, 
Michael Talbot-Wilson 


From: “Ido-Info” «Ido.Info @ zap.A2000.n1> 
To: «linguolisto Cegroups.com» 

Date: Thu, 2 Mar 2000 13:58:50 +0100 

Subject: [linguo] Re: garsono, “kelnero, servisto 


Kar amiki, 


Me opinionas ke es tre bona se ni igas la linguo plu neutra, 
koncernante la sexui. Do segun me es plu bona evitar dubito e 
certigar ke la vorti es neutra, nur se es posibla. Ni savas quale 
stranja es muliero igita de viro, yunino de yunulo, matro de 
patro, quale eventas en Esperanto. Ne es pro nulo ke Ido adoptis, 
juste!, vorti aparta por indikar sexui aparta, quale matro, 
damzelo, patro, moso, edc. Anke juste es ke vorti esez neutra, e 
nur indikanta la sexui kande necese o dezirate, por exemplo: 
sioro, puero, frato, yuno, onklo, bubo, edc. Quale en maxim 
Latinida lingui, ube on vidas ke es tre simpla chanjar vorto aden 
mulierala per simpla remplaso di la virala -o aden -a, tale ni 
adjuntas la virala -ul- od -in-. Do, mea questiono es ka garsono 
es virala o neutra? La radiko evidente es deveninta de la Franca 
ube ol havas nur virala signifiko. To, segun me, implikas ke anke 
en Ido es virala. Adminime me, nulatempe audacis dicar lo a 
muliero, ed anke ne audacos. Pro to me tre sekondas kelnero, 
qua es multe plu neutra kam garsono. 


kal 
Saluti amikala, 


Hans St. 


From: “James Chandler” «idojc (Chotmail.com» 
To: linguolisto Cegroups.com 

Date: Wed, 08 Mar 2000 13:44:07 GMT 
Subject: [linguo] Re: re garsono 


Kar amiki 
Sro Stevenson es justa, ke garsono es neutra vorto en Ido. 
Tamen la fonto, F garcon, ne es neutra, ol es tre maskula. Do 


reale, idala garsonino es stranjajo. 


La radiko puero venas de latina, mortinta linguo. La radiko yuna 
es neutra anke en la fonto-lingui. Do ca kazi ne es equivalanta. 


Kordiale, James Chandler 


Date: Mon, 03 Apr 2000 18:24:44 -0000 

To: linguolisto Cegroups.com 

Subject: prokrustala derivado 

From: “Martin” «idolinguo @ geocities.com» 


Kar Amiki, 

Me ne ofte venas hike, ma povas adminime sendar du komenti: 
Pri garsonino, ol measente tote ne esas stranja. On uzas 
franclingue expresi uzante la femina formo di garsono. 


Maxim amikale vin salutas 


Martin= 


To: linguolisto Cegroups.com 

Subject: Re: [linguo] prokrustala derivado 
Date: Tue, 04 Apr 2000 08:07:28 GMT 

From: “James Chandler” «idojc (Chotmail.com» 


Martin L skribis: 


SPri garsonino, ol measente tote ne esas stranja. On uzas 
Sfranclingue expresi uzante la femina formo di garsono. 


Ka vu povus pluse explikar ica komento? Me savas ke idala 
garsono venas de la franca vorto garcon, kun la senco servistulo. 
Ma quon vu intencas per “femina formo” di ta vorto? Kad on 
uzas anke garconne? O ka vu intencas altra lekikal formo? 


Kordiale, James Chandler 

To: linguolisto Cegroups.com 

Subject: Re: [linguo] prokrustala derivado 
Date: Tue, 04 Apr 2000 17:09:13 +0930 


From: Michael Talbot-Wilson «mtw (Cbirdseye.view.net.au» 


Kara amiki, 

[...] 

Kande me havis la tempo me tre deziras respondar a plura Ido 
mesaji. La temo pri qua sro Nardini skribis esas tre interesanta. 


Nun me deziras nur dicar co: 


(a) Me deziras mondolinguo, ne europalinguo. 


(b) Por mondolinguo esas necesa havar simpla, klara e ne- 
changebla derivado. 


(c) Me ne konocas e me ne sucias de qua linguo on trovis la 
modelo di la Ido vorto garsono. 


(d) Chinano ne dankos ni se ni chanjus la linguo pro ke kelka 
Idisti konocas ta tre, tre, ne-grava fakto. 


Amikale, 
Michael Talbot-Wilson 


To: linguolisto Cegroups.com 

Subject: Re: [linguo] prokrustala derivado 
Date: Tue, 04 Apr 2000 12:43:19 GMT 

From: “James Chandler” «idojc (Chotmail.com» 


Sro Talbot-Wilson skribis: 
5(a) Me deziras mondolinguo, ne europalinguo. 


Me komprenas ica punto; ma oportas dicar ke Ido es 
europalinguo, e sempre esis tale. Krear plu mondal bazo por la 
linguo necesigus enorma chanji, tale ke la rezultanta linguo 
probable ne esus Ido. 


>(b) Por mondolinguo esas necesa havar simpla, klara e ne- 
$changebla derivado. 


To es vera; ma es posibla atingar tala derivado per plu natural, 
min problemoza formi. Ni povus uzar o servisto o kelnero“ vice 
garsono, qui amba esus neutra ed aceptebla ad omna nacioni. 


>(c) Me ne konocas e me ne sucias de qua linguo on trovis la 
Smodelo di la Ido vorto garsono. 


Importas savar la motivo por la adopto di formi en nia linguo. 
Ni mustas certigar ke li havas suficante internaciona bazo, e ke 
li ne produktas evitebla problemi che certena grupi. 


>(d) Chinano ne dankos ni se ni chanjus la linguo pro ke kelka 
SIdisti konocas ta tre, tre, ne-grava fakto. 


Me mustas respondar, ke mem en mondal sistemo me volus 
evitar klare problemoza formi quale garsono. Se on prenas 
formo de certena lingui, on devas certigar ke ol es uzata segun 
la kustumo ed instinto di la paroleri di ta linguo. 


Kordiale, James Chandler 


Date: Sat, 8 Apr 2000 11:36:34 -0400 

Subject: [linguo] Garconne 

To: linguolisto Cegroups.com 

From: “R.B. Carnaghan” «100024.1005 Ccompuserve.com» 


Segun dicionario franca, la senco di garcon esas precipue 
puerulo, e nur per extenso yunulo, e — pos plura altra senci (per 
plusa extensi) — laste garsono (servistulo en restorerio o hotelo). 


Segun ol, la vorto garconne signifikas yunino qua havas vivo tre 
libera. La hararo-stilo garçonne (modo en la yaro 1925) esas 
kurta e relative simila a ta (en ta periodo!) di puerulo. Do la 
senco esas evidente simila a ta dil angla vorto tomboy qua 
signifikas puerino qua agas, od aspektas veste, quale puerulo — 
vorto qua inkluzas la elemento boy (= puerulo). 


Do semblas ke la vorto garconne esas por femino — ma femino 
qua agas od aspektas maskulatra. 


Robert Carnaghan. 


Date: Tue, 11 Apr 2000 16:48:26 -0400 

Subject: Garconne e tomboy 

To: linguolisto Cegroups.com 

From: "R.B. Carnaghan" «100024.1005 Ccompuserve.com» 


Lexiko angla-franca tradukas tale: tomboy = garçon manqué à la 
garçonne [coiffure] = urchin cut être coiffeĉe à la garçonne = to 
have an urchin cut 

[garconne ipsa ne inkluzesas en la libro] 


Do, F. garconne ed A. tomboy ne esas exakte sama, ma amba 
indikas femino/yunino qua agas od aspektas ulamaniere simila a 
maskulo/yunulo. Me suspektas ke la difero esas ke franca vorto 
garconne esas uzata por yuna adulto, dum ke certe la angla vorto 
tomboy esas uzata por puerino. 


Uzar garsonino en Ido por servistino en hotelo e.c. certe ne 
semblus korespondar al, o recevar susteno de, (rara?) uzo en la 
franca di garconne. Mem en la normala maskula senco la vorto 
garsono, por irgu qua savas la precipua senco di la franca vorto 
garcon, semblas reflektar atitudo a servisti qua esas tre anciena 
ed ex-moda. 


Forsan 95 yari ante nun la vorto garsono havis avantajo esar plu 
vaste komprenata, kande la franca pleis rolo plu internaciona, 
forsan specale en mondo di hoteli e restorerii. 


Tamen pro la du motivi me preferus la vorto kelnero qua esus 
sexue e sociale plu neutra. 


Robert Carnaghan. 


Date: Tue, 08 Oct 2002 01:40:34 -0000 

To: linguolisto @ yahoogroups.com 

Subject: re “kindo 

From: “richsteven2000” «rich.steven @xtra.co.nz> 


Kar amiki, 


[...] 

La sama argumento on vidas kun garsono qua similesas 
F:garçon, kun nur maskula senco. Forsan la sugesto di plu neutra 
“kelnero esus apta. 

[...] 


Amikale, Richard Stevenson, 


Date: Mon, 21 Apr 2003 04:16:14 -0000 

To: linguolisto @ yahoogroups.com 

Subject: La vorto *kindo 

From: "richsteven2000" <rich.steven @xtra.co.nz> 


Kar amiki, 

Me invitas la riendukto di la vorto kindo ad Ido. [...] Simile me 
rekomendas “kelnero vice garsono. 

[...] 


Kordiale, Richard Stevenson. 

Date: Tue, 22 Apr 2003 18:16:24 +0930 (CST) 

To: linguolisto @ yahoogroups.com 

Subject: Re: [linguo] La vorto “kindo 

From: Michael Talbot-Wilson «mtw Cbirdseye.view.net.au» 


Kara Richard, 
Ye 2003-04-21 04:16 -0000, richsteven2000 skribis: 
5 Simile me rekomendas “kelnero vice garsono. 


Me omisis skribar ke me konkordas komplete kun vu pri 
garsono. Me opinionas ke garsono ne esas apta en la mondo 
moderna. Ol nur esas tante longe uzata en Francia ke li kustumas 
su a la humiliganta impliki. Ol esas vorto de “anciena Europa”. 


En Australia, ed anke, me kredas, en Nova-Zelando, nulu 
audacus klamar Boy! imperante ad adulta “kelnero. 

kal 

Amikale, 

Michael Talbot-Wilson 


Fonto: http://interlanguages.net/Linguolistomessages301-1000.txt 

